open-index/open-wikipedia-markdown huggingface dataset:
Avijõgi

**Avijõgi** (myös *Paasvere jõgi, Venevere jõgi, Avinurme jõgi* tai *Lohusuu jõgi* ) on Virossa Jõgevamaan Mustveellä ja Lääne-Virumaan Vinnissä virtaava 52 kilometriä pitkä joki, joka laskee Peipsijärven pohjoisrantaan.

## Joen kulku
Joen alkulähde sijaitsee Vinnissä Muugan kartanon päärakennuksesta puoli kilometriä itään. Viljelty alue sijaitsee Pandiveren ylänköalueen itärinteellä ja joen alajuoksu hakeutuu sittemmin Alutagusen alangolle . Joen kulkua seuraa sen rannoilla sijaitsevien kylien vierestä kulkeva Rakveren ja Avinurmen kautta kulkeva kantatie 21 kaakon suuntaan. Peltoalueella joki virtaa Muugan ja Paasveren kylien läpi, ja saapuu viiden kilometrin jälkeen toiselle peltoalueelle Venevereen. Jokeen on tällöin yhtynyt esimerkiksi Karja oja ja Kukessaare oja, ja Veneveressä lisäksi Sookraav. Muutaman kaarroksen jälkeen saapuu joki Avinurmeen, missä siihen yhtyy pohjoisesta tuleva Avinurme oja eli Punasoo oja. Joki mutkittelee taajama-alueen läpi kohti koillista. Viimeinen 10 kilometriä se jatkaa kaakkoon päin ja se laskee Peipsijärveen Lohusuun taajamassa. Matkalla järveen siihen yhtyy luoteesta tuleva Maetsma kraav ja alempana pohjoisesta tuleva Rehessaare oja. Joen uoma on alajuoksulla 2,8–3,0 metriä syvä . Joen keski- ja alajuoksua on voimakkaasti meanderoivilla osuuksilla oikastu lisäkanavalla, joka yhdistää meanderimutkat rinnakkaisuomiksi.

## Historiaa
Joen uomassa sijaitsi ennen toista maailmansotaa Avunurmen, Maetsmalin ja Vadilin kylissä vesimyllyjä, jotka toimittivat vesivoimaa esimerkiksi jauhomyllyihin. Muinoin sijaitsi vesimyllyjä myös Paasveressä ja Kaasiksaaressa. Jokea hyödynnettiin keväisin korkeanveden aikana tukkipuun uitossa.

## Luontoarvoja
Joen yläjuoksulla voi pyytää taimenia, joka kutee siellä , keskijuoksulla harjuksia ja alajuoksulla haukea ja muuta järvikalaa.

## Valuma-alue ja sivu-uomia
### Valuma-alue
Avijõen valuma-alueen pinta-ala on 391 neliökilometriä. Se eteläpuolella Peipsijärveen laskee Avijõgea lyhyempi Mustvee jõgi, jonka valuma-alueeseen Avijõen valuma-alue rajautuu. Sen koillispuolelle laskee Rannapungerja jõgi, jonka läntisen sivuhaaran Kruusojan valuma-alue rajautuu siihen. Avijõen latvoille ulottuu pohjoiseen Suomenlahteen laskevan Kunda jõen latva-alueen valuma-alueet. Joen valuma-alueella ei ole kartan mukaan suuria luonnollisia järviä. Pääuomassa sijaitsevat Venevere järv ja Kõrgemäe järv ovat padottuja tekojärviä.

### Sivu-uomia
Avijõen suurimpia sivuhaaroja on lueteltu seuraavassa taulukossa.

## Huomautuksia

## Lähteet
* 
### Viitteet
Tejo (täsmennyssivu)

**Tejo** voi viitata johonkin seuraavista:

* Tejo (port.) eli Tajo (esp.), joki Espanjassa ja Portugalissa
* ''Tejo'', Portugalin laivaston 1904 vesillelaskettu hävittäjä
* NRP ''Tejo'', Portugalin laivaston 1935 vesillelaskettu hävittäjä
* NRP ''Tejo'', Portugalin laivaston vuonna 2016 palvelukseen otettu alus, aiemmin Tanskan KDM *Viben*
Mooren piirikunta (Texas)

**Mooren piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 20&nbsp;940 vuonna 2019. Piirikunnan hallintokeskus on Dumasin kaupunki. Piirikunta perustettiin vuonna 1892.

## Lähteet

## Aiheesta muualla
Meri Maijala

**Meri Maijala** (s. 1. heinäkuuta 1993 Sodankylä) on suomalainen ampumahiihtäjä.  Hän on edustanut vuodesta 2017 lähtien Kontiolahden Urheilijoita ja sitä ennen Lapin Biathlon Tokkaa.  

## Elämä ja ura
Maijala voitti ampumahiihdon nuorten SM-kisoissa vuosina 2006–2013 yhteensä viisi kultaa.  Vuonna 2010 Maijala voitti lisäksi nuorten Suomi–Ruotsi-maaottelun ja hänet valittiin mukaan Ampumahiihtoliiton nuorten maajoukkueeseen. 
### Kansainvälinen ura
Maijala edusti Suomea vuonna 2011 nuorten MM-kilpailuissa Nove Mestossa, jossa hän sijoittui pikakilpailussa sijalle 19, takaa-ajossa sijalle 31 ja normaalimatkalla sijalle 23.  Sen lisäksi hän oli 14:s  Euroopan nuorten Olympiafestivaaleilla Liberecissä.  Vuonna 2011 Ampumahiihtoliitto valitsi Maijalan myös vuoden parhaaksi nuoreksi ampumahiihtäjäksi.  

Maijala edusti Suomea nuorten MM-kilpailuissa myös vuosina 2012 Kontiolahdella sekä 2014 Presque Islessa.   Nuorten EM-kilpailuissa vuonna 2014 Maijala saavutti sekaviestin neljännen sijan. Normaalimatkalla Maijala sijoittui 26:nneksi.  Vuonna 2014 Maijala kilpaili myös rulla-ampumahiihdon MM-kilpailuissa Tjumenissa, jossa hän sijoittui sekä pikakilpailussa että takaa-ajossa sijalle 27. 

Vuonna 2016 Maijala valittiin edustamaan Suomea ampumahiihdon EM-kilpailuihin Tjumeniin. Maijala sijoittui sekaviestissä 15:nneksi, pikakilpailussa ja takaa-ajossa 55:nneksi.

Maijala on kilpaillut ampumahiihdon IBU-Cupissa vuosina 2011-2016. 

Maijala on lisäksi saavuttanut Suomen mestaruuksia ampumasuunnistuksessa. Ampumasuunnistuksen MM-kilpailuissa vuonna 2016 Maijala saavutti sprintin hopeaa, jonka lisäksi hän voitti samana vuonna myös maailmancupin osakilpailun.   
f
### Yksityiselämä
Maijala opiskelee Itä-Suomen yliopistossa. 

## Lähteet
Lidzbarkin piirikunta

**Lidzbarkin piirikunta** () on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 41&nbsp;180. Piirikunnan ainoa kaupunkikunta on hallintokeskus Lidzbark Warmiński. Neljä maalaiskuntaa ovat Kiwity, Lidzbark Warmiński, Lubomino sekä Orneta ja niissä on kylien lisäksi yksi kaupunki; Orneta.

Lidzbarkin piirikunnan pinta-alasta lähes 24 prosenttia on metsän peitossa.

Lidzbarkin piirikunnan työttömyysaste oli vuoden 2018 lopussa 12,8 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.

Vuoden 2019 lopussa Lidzbarkin piirikunnassa arvioitiin olevan 41&nbsp;180 asukasta, joista 50,7 prosenttia naispuolisia ja 48,3 prosenttia miespuolisia. Puolan väestönlaskennassa 2011 väkiluvun laskettiin olevan 43&nbsp;182 ja sen ennakoidaan vuoteen 2050 mennessä pienenevän 31&nbsp;982 asukkaaseen. Alle 18-vuotiaiden arvioitiin vuoden 2019 lopussa muodostaneen 17,6 prosenttia piirikunnan väestöstä, työikäisten 61,3 prosenttia ja eläkeikäisten 21,2 prosenttia väestön keski-iän ollessa 41,9 vuotta. Elävänä syntyneiden määrä oli vuonna 2019 yhteensä 320 lasta.

## Lähteet
Mrągowon piirikunta

**Mrągowon piirikunta** () on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 49&nbsp;762. Piirikunnan ainoa kaupunkikunta on hallintokeskus Mrągowo. Neljä maalaiskuntaa ovat Mikołajki, Mrągowo, Piecki sekä Sorkwity ja niissä on kylien lisäksi yksi kaupunki; Mikołajki.

Mrągowon piirikunnan pinta-alasta noin 31 prosenttia on metsän peitossa.

Mrągowon piirikunnan työttömyysaste oli vuoden 2018 lopussa 9,9 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.

Vuoden 2019 lopussa Mrągowon piirikunnassa arvioitiin olevan 49&nbsp;762 asukasta, joista 51 prosenttia naispuolisia ja 49 prosenttia miespuolisia. Puolan väestönlaskennassa 2011 väkiluvun laskettiin olevan 51&nbsp;429 ja sen ennakoidaan vuoteen 2050 mennessä pienenevän 39&nbsp;714 asukkaaseen. Alle 18-vuotiaiden arvioitiin vuoden 2019 lopussa muodostaneen 17,7 prosenttia piirikunnan väestöstä, työikäisten 62,3 prosenttia ja eläkeikäisten 19,9 prosenttia väestön keski-iän ollessa 41,5 vuotta. Elävänä syntyneiden määrä oli vuonna 2019 yhteensä 459 lasta.

## Lähteet
Gulfin piirikunta

**Gulfin piirikunta** () on Yhdysvaltojen Floridan osavaltiossa sijaitseva piirikunta. Sen väkiluku oli 13&nbsp;639 vuonna 2019. Piirikunnan hallintokeskus on Port St. Joen kaupunki. Piirikunta perustettiin 6. kesäkuuta 1925.

## Lähteet

## Aiheesta muualla
Slovakia paralympialaisissa

**[[Slovakia]]** on osallistunut **[[Paralympialaiset|paralympialaisiin]]** vuodesta 1994 lähtien.

## Mitalit paralympialaisittain

### Kesäparalympialaiset

### Talviparalympialaiset

## Katso myös
* Slovakia olympialaisissa

## Lähteet
Vasili Ponomarjov

**Vasili Pavlovitš Ponomarjov** (; s. 13. maaliskuuta 2002 Moskova) on venäläinen jääkiekkoilija, pelipaikaltaan keskushyökkääjä, joka edustaa NHL-seura Pittsburgh Penguinsia. Carolina Hurricanes valitsi hänet  53. varausvuorolla. Hän teki kolmivuotisen tulokassopimuksen Carolinan kanssa lokakuussa 2020. Kesäkuussa 2021 Carolina lainasi hänet KHL-seura Spartak Moskovaan. Hän pelasi ammattilaisuransa ensimmäisen ottelun kaudella 2021–2022.

Ponomarjov pelasi ensimmäisen NHL-ottelunsa Carolina Hurricanesin paidassa 5. tammikuuta 2024 Washington Capitalsia vastaan. Hän teki ottelussa maalin ja sai yhden syöttöpisteen. Maaliskuussa 2024 Ponomarjov kaupattiin Pittsburgh Penguinsiin osana Jake Guentzelin kauppaa.

## Tilastot

## Lähteet

## Aiheesta muualla
*
Miroslav Kasík

**Miroslav Kasík** (s. 4. kesäkuuta 1958) on tšekkiläinen jääkiekkoilija, joka pelasi hyökkääjänä. Hän laukoi vasemmalta. Kasík pelasi urallaan 11 kautta Tšekkoslovakian pääsarjassa, jossa hän edusti HC Sparta Prahaa vuosina 1976–1989. Hän pelasi liigassa yhteensä 299 runkosarjaottelua tehopistein 55+60=115 keräten 194 rangaistusminuuttia sekä viisi pudotuspeliottelua keräten kaksi syöttöpistettä. Pelaajauransa jälkeen Kasík on toiminut HC Kobra Prahan alle 18-vuotiaiden joukkueen päävalmentajana vuosina 2000–2002.

## Lähteet
Nidzican piirikunta

**Nidzican piirikunta** () on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 32&nbsp;857. Piirikunta on jaettu neljään maalaiskuntaan, jotka ovat Janowiec Kościelny, Janowo, Kozłowo sekä Nidzica ja niissä on kylien lisäksi yksi kaupunki; hallintokeskus Nidzica.

Nidzican piirikunnan työttömyysaste oli vuoden 2018 lopussa seitsemän prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.

Vuoden 2019 lopussa Nidzican piirikunnassa arvioitiin olevan 32&nbsp;857 asukasta, joista 50,3 prosenttia naispuolisia ja 49,7 prosenttia miespuolisia. Puolan väestönlaskennassa 2011 väkiluvun laskettiin olevan 34&nbsp;364 ja sen ennakoidaan vuoteen 2050 mennessä pienenevän 24&nbsp;747 asukkaaseen. Alle 18-vuotiaiden arvioitiin vuoden 2019 lopussa muodostaneen 18,4 prosenttia piirikunnan väestöstä, työikäisten 61,9 prosenttia ja eläkeikäisten 19,7 prosenttia väestön keski-iän ollessa 40,9 vuotta. Elävänä syntyneiden määrä oli vuonna 2019 yhteensä 288 lasta.

## Lähteet
Christian Stolberg

**Christian zu Stolberg-Stolberg** (15. lokakuuta 1748 Hampuri – 18. tammikuuta 1821 Windeby), kreivi, oli saksalainen runoilija. Hän kuului Sturm und Drang -suuntaukseen.

Stolberg opiskeli 1770–1773 Hallen ja Göttingenin yliopistoissa ja oli opiskeluaikanaan perustamassa Göttingenin runoilijaliittoa (Göttinger Hainbund) ja jäljitteli etenkin Friedrich Gottlieb Klopstockia. Stolbergin lyyrilliset runot ovat koruttomia. . Hän oli 1777–1800 virkamiehenä Tremsbüttelissä Holsteinissa ja asui sittemmin maatilallaan Windebyssä Kreis Rendsburg-Eckernfördessä. Stolberg kuvaa hienosti ja tunteella kotielämää. Hän julkaisi veljensä kanssa runokokoelman (1779), *Schauspiele mit Choeren* (1787) ja kokoelman isänmaallisia runoja *Vaterlandische Gedichte* (1810). Lisäksi hän kirjoitti itsenäisesti *Gedichte aus dem Griechischen* (1782) sekä käänsi Sofoklesta 1787. Veljesten teokset on julkaistu koottuina nimellä *Werke der Brüder Stolberg*.

Stolbergin isä oli Christian Günther zu Stolberg-Stolberg, tanskalainen salaneuvos ja hovin kamariherra. Hänen veljensä on Friedrich Leopold zu Stolberg-Stolberg.

## Lähteet

## Aiheesta muualla
Oleckon piirikunta

**Oleckon piirikunta** () on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 34&nbsp;148. Piirikunta on jaettu neljään maalaiskuntaan, jotka ovat Kowale Oleckie, Olecko, Świętajno sekä Wieliczki ja niissä on kylien lisäksi yksi kaupunki; hallintokeskus Olecko.

Oleckon piirikunta syntyi, kun Puolan hallintouudistuksen 1999 yhteydessä luodun Gołdapin-Oleckon piirikunnan alue jaettiin 31. joulukuuta 2001 kahtia nykyisille Gołdapin ja Oleckon piirikunnille.

Oleckon piirikunnalla on yhteistä rajaa Gołdapin, Suwałkin, Ełkin ja Giżyckon piirikuntien kanssa.

Oleckon piirikunnan työttömyysaste oli vuoden 2018 lopussa 9,8 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.

Vuoden 2019 lopussa Oleckon piirikunnassa arvioitiin olevan 34&nbsp;148 asukasta, joista 50,1 prosenttia naispuolisia ja 49,9 prosenttia miespuolisia. Puolan väestönlaskennassa 2011 väkiluvun laskettiin olevan 35&nbsp;067 ja sen ennakoidaan vuoteen 2050 mennessä pienenevän 29&nbsp;778 asukkaaseen. Alle 18-vuotiaiden arvioitiin vuoden 2019 lopussa muodostaneen 19,1 prosenttia piirikunnan väestöstä, työikäisten 61,1 prosenttia ja eläkeikäisten 19,8 prosenttia väestön keski-iän ollessa 40,6 vuotta. Elävänä syntyneiden määrä oli vuonna 2019 yhteensä 327 lasta.

## Lähteet
Fanny Lamminen

**Fanny Lamminen** (s. 2002) on suomalainen voimanostaja. Vuoden 2020 Powerlifting Challenge -kutsukisassa Lamminen nosti jalkakyykyssä 162,5 kiloa, penkkipunnerruksessa 90 kiloa ja maastanostossa 150 kiloa yhteistuloksella 402,5 kiloa. Kaikki neljä olivat 18-vuotiaiden Suomen ennätyksiä. 2019 Lamminen voitti alle 18-vuotiaiden sarjassa ja 57 kilon painoluokassa klassisen voimanoston MM-kultaa Ruotsin Helsingborgissa ja EM-kultaa Liettuan Kaunasissa järjestetyissä kilpailuissa.

Vuonna 2018 16-vuotias Lamminen kyykkäsi tuloksella 160 kiloa 23-vuotiaiden maailmanennätyksen 57 kilon sarjassa klassisen voimanoston EM-kisoissa Latviassa. Lammisen kilpailun yhteistulos 392,5 kiloa puolestaan oli alle 18-vuotiaiden maailmanennätys. Lammisella on myös lukuisia muita Suomen ja Pohjoismaiden nuorten ennätyksiä. Suomen Voimanostoliitto valitsi 2019 Lammisen vuoden parhaaksi naisvoimanostajaksi.

Lamminen harrastaa tanssia.  Suomen joukkueen huoltajana 2018 EM-kisoissa toiminut Timo Hokkanen kuvasi Iltalehdessä, että Fannyn kyykky on poikkeuksellisen vahva sekä teknisesti että fyysisesti. Fannyllä on balettitaustaa, mikä selvästi auttaa kontrolloimaan isojakin painoja."

## Lähteet

## Aiheesta muualla
* Fanny Lammisen tilastot livescoresheet.com -sivustolla
Žitný ostrov

**Žitný ostrov** (Ruissaari), jota kutsutaan myös **Veľký Žitný ostrov** (Iso Ruissaari), (    ,    ) sen erottamiseksi Malý Žitný ostrovista (Pieni ruissaari ) (    ,    ) on joen saari Lounais- Slovakiassa, joka ulottuu Bratislavasta Komáromoon. Se sijaitsee Tonavan, sen sivujokien Pienen Tonavan ja Váhin välissä. Saari on pääosa Tonavan tasangosta. Se on Euroopan suurin jokisaari, jonka pinta-ala on 1886 neliökilometriä, pituus 84 kilometriä ja leveys 15 - 30 kilometriä.

Saaren tärkeimmät kaupungit ovat Komárno (Révkomárom), Dunajská Streda (Dunaszerdahely) ja Šamorín (Somorja). Bratislavan kaupunginosista Vrakuňa ja Podunajské Biskupice sijaitsevat myös saarella. Slovnaftin öljynjalostamo sijaitsee myös saarella. Saari on Slovakian suurin juomavesivarasto ja yksi suurimmista Euroopassa. Lämpimän ilmastonsa, hyvän maaperänsä ja vesivarojensa vuoksi se on tärkeä maatalousalue, joten siellä on hyvät olosuhteet kasvintuotannolle. Se on Slovakian hedelmällisin alue, jonka seurauksena suurin osan saaren metsistä on kaadettu.

Žitný ostrovin eteläosassa Tonavan varrella sijaitsee Dunajské luhyn suojelualue.

## Etymologia
Saaren nykyinen slovakiankielinen nimi on uusi ja se on johdettu foneettisesta samankaltaisuudesta saksan *Schütt* (tarkoittaen oja) ja slovakian *Zito* (ruis). Tämä nimi hyväksyttiin ja sitä käytetään yleisesti myös siksi, että saari on hyvin hedelmällinen alue, jota käytetään kasvintuotantoon.

Saaren alkuperäinen nimi on unkarilaista alkuperää (1250 *Chollocuz*). Stanislav nimestä virheellisesti rekonstruoitu nimi kuten **Čalov* (kuten tšekin Čálovice, serbian Čalovići tai puolan Nieczałów, Varsik kuten **Čelov* (kuten Čelovce Itä-Slovakiassa). Unkarilainen nimi *Csallóköz* on johdettu Pienen Tonavan vanhasta unkarilaisesta nimestä *Csalló*.

Tiedosto:Maly dunaj - panoramio (10).jpg|Pieni Tonava, Tonava ja Váh-joki rajaavat Žitný Ostrovin
Tiedosto:Slovnaft with bridges.JPG|Slovnaftin siltoja Bratislavassa
Tiedosto:Dunajská Streda 2.jpg|Dunajská Streda, yksi Žitný ostrovilla sijaitsevista kaupungeista
Tiedosto:Komarno city centre.JPG|Komárno, yksi Žitný ostrovilla sijaitsevista kaupungeista


## Lähteet

## Aiheesta muualla
* Žitný ostrov
Charlie Kane

**Charles ”Charlie” Kane** (s. 2. heinäkuuta 1968 Glasgow, Skotlanti) on brittiläinen nyrkkeilijä. Hän edusti Isoa-Britanniaa Soulin kesäolympialaisten 1988 kevytsarjassa sijoittuen jaetulla sijalla viidenneksi.

Kane on pituudeltaan 183-senttimetrinen ja painaa 60 kilogrammaa.

## Lähteet
Fashion Finland

**Fashion Finland** on suomalaisen muotialan yhteisö ja tietokanava. Se pyrkii kasvattamaan muotikaupan näkyvyyttä ja arvostusta, tukemaan muotikauppojen ja -kauppiaiden liiketoimintaa sekä edistämään alan yhteistyötä ja muodin kulttuuria Suomessa. 

Fashion Finland on toiminut aiemmin nimellä Muotikaupan liitto. Yhdistyksen historia ulottuu vuoteen 1917. Sen nimi vaihtui Fashion Finlandiksi toukokuussa 2019 . Tuollon se lanseerasi myös muotikaupan uutisiin, ilmiöihin ja ihmisiin keskittyvän fafi.fi -verkkomedian. Fashion Finlandilla on yli 200 jäsentä. Yhteisön toiminnanjohtajana ja Fafi.fi-median päätoimittajana toimii Jani Niipola. 

## Historia
Suomen Kenkäkauppiaiden Liitto perustettiin vuonna 1917  ja Suomen Tekstiilikauppiaiden Liitto vuonna 1936. Kenkäkauppiaiden Liiton puheenjohtajana toiminut Esko Leppäkorpi ja Tekstiilikauppiaiden Liiton puheenjohtaja Seppo Halme aloittivat vuonna 1997 keskustelut liittojen yhdistymisestä. Keväällä 1999 pidettiin uuden liiton, Muotikaupan Liiton, perustamiskokous. Perustamiskokouksen jälkeisessä ensimmäisessä liittokokouksessa Muotikaupan Liiton puheenjohtajaksi valittiin Seppo Halme ja varapuheenjohtajaksi Esko Leppäkorpi.

Liittojen yhdistyttyä aiemmin ilmestyneet Kenkälusikka- ja Tekstiili -lehdet lopetettiin, ja niiden tilalla alettiin julkaista uutta Modin -nimistä jäsenlehteä vuonna 2000.

Muotikaupan Liitto toimi Helsingissä Mariankadulla, kunnes tila myytiin vuosien 2003–2004 vaihteessa. Muotikaupan Liitto siirsi toimistonsa Helsingin Mannerheimintielle, kunnes muutti elokuussa 2015 Kaupan liiton tiloihin osoitteeseen Eteläranta 10.

## Johto
Muotikaupan Liiton puheenjohtajina vuosina 1999–2017 toimivat Seppo Halme, Sirkku Asunmaa, Sari Kapulainen ja Esko Leppäkorpi. Liiton toimitusjohtajina ovat toimineet Yrjö Gorski (1999–2013), Tuula Loikkanen (2013–2016) ja Esko Leppäkorpi (2016–2019). Vuodesta 2017 Fashion Finlandin hallituksen puheenjohtajana on toiminut Andreas Ögård. Vuodesta 2019 maaliskuuhun 2023 liiketoimintajohtajana ja päätoimittajana toimi Sami Sykkö. Toukokuussa 2023 Fashion Finlandin toiminnanjohtajana ja päätoimittajana aloitti Jani Niipola. 

## Muuta
Muotikaupan liiton nimi vaihtui Fashion Finlandiksi toukokuussa 2019. Tuollon se lanseerasi myös muotikaupan uutisiin, ilmiöihin ja ihmisiin keskittyvän fafi.fi -verkkomedian, jota päätoimittaa Sami Sykkö. Samana vuonna Modin -lehti lopetettiin ja sen tilalla Fashion Finland alkoi julkaista nimeään kantavaa printtilehteä, jonka ensimmäinen numero ilmestyi keväällä 2020.

Fashion Finlandin jäsenetuihin kuuluvat esimerkiksi lakineuvonta, konsultointipalvelu, tapahtumat, koulutukset sekä muotialaa koskeva tiedotus ja alan edunvalvonta.

Fashion Finland järjesti alkuvuodesta 2020 Fashion Gala Dinner + Awards -muotitapahtuman Helsingin Designmuseossa. Gaalassa Fashion Finland palkitsi Suomen parhaan muotikaupan sekä vuoden parhaat markkinointi- ja ympäristöteot, vuoden muotielämykset ja vuoden muotivaikuttajan.

## Lähteet

## Aiheesta muualla
* Viralliset verkkosivut
Nowe Miaston piirikunta

**Nowe Miaston piirikunta** () on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 43&nbsp;822. Piirikunta on jaettu Nowe Miasto Lubawskien kaupunkikuntaan ja Biskupiecin, Grodzicznon, Kurzętnikin sekä Nowe Miasto Lubawskien maalaiskuntiin.

Nowe Miaston piirikunnan työttömyysaste oli vuoden 2018 lopussa 7,6 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.

Vuoden 2019 lopussa Nowe Miaston piirikunnassa arvioitiin olevan 43&nbsp;822 asukasta, joista 50,1 prosenttia naispuolisia ja 49,9 prosenttia miespuolisia. Puolan väestönlaskennassa 2011 väkiluvun laskettiin olevan 44&nbsp;272 ja sen ennakoidaan vuoteen 2050 mennessä pienenevän 38&nbsp;484 asukkaaseen. Alle 18-vuotiaiden arvioitiin vuoden 2019 lopussa muodostaneen 20,5 prosenttia piirikunnan väestöstä, työikäisten 61 prosenttia ja eläkeikäisten 18,5 prosenttia väestön keski-iän ollessa 39,5 vuotta. Elävänä syntyneiden määrä oli vuonna 2019 yhteensä 489 lasta.

## Lähteet
Gale (sukunimi)

**Gale** on muuan muassa seuraavien henkilöiden sukunimi:

* Anton Jože Gale (1944–2018), Jugoslaviaa olympialaisissa edustanut jääkiekkoilija
* Becher Gale (1887–1950), kanadalainen soutaja
* Eddie Gale (1941–2020), yhdysvaltalainen jazztrumpetisti
* Garrett Weber-Gale (s. 1985), yhdysvaltalainen uimari
* Jamie Gale (s. 1971), uusiseelantilainen kilpapurjehtija
* John Gale (1953–2019), brittiläinen pokerinpelaaja
* Lorena Gale (1958–2009), kanadalainen näyttelijä, näytelmäkirjailija ja aktivisti
* Miha Gale (s. 1977), slovenialainen freestylehiihtäjä
* Nathan Gale (1979–2004), yhdysvaltalainen murhaaja
* Nick Gale, *Digital Farm Animals*, brittiläinen DJ, lauluntekijä, musiikkituottaja, miksaaja ja laulaja
* Tristan Gale (s. 1980), yhdysvaltalainen skeletonkelkkailija.
Slavomír Kňazovický

**Slavomír Kňazovický** (s. 3. toukokuuta 1967 Piešťany, Tšekkoslovakia) on slovakialainen ratamelonnan olympia- ja MM-mitalisti sekä Euroopan-mestari. Hän kilpaili kanoottimelonnassa ja edusti Dukla Trenčíniä. Hän on pituudeltaan 191&nbsp;cm.

Kňazovický saavutti Atlantan olympialaisissa 1996 hopeaa kanadalaisyksikön 500 metrillä. Barcelonan olympialaisissa 1992 hän sijoittui samassa lajissa Tšekkoslovakian edustajana neljänneksi. Sydneyssä 2000 hän oli 500 metrillä viides. 

Kňazovický saavutti MM-kilpailuissa kanadalaisyksikön 200 metrillä hopeaa 1998 ja pronssia 1999 sekä kanadalaisnelosen 500 metrillä pronssia 1994. EM-kilpailuissa hän sai kanadalaisyksikön 200 metrillä kultaa 1997 ja pronssia 1999 sekä kanadalaisnelosen 200 metrillä hopeaa 1997. 

## Lähteet
I Saw the Devil

**I Saw the Devil** () on vuonna 2010 ensi-iltansa saanut eteläkorealainen jännityselokuva, jonka on ohjannut Kim Ji-woon sekä tähdittänyt Lee Byung-hun ja Choi Min-sik. Elokuva seuraa NIS-agentti Kim Soo-hyun'ia (Lee), joka lähtee kostamaan psykopaattiselle sarjamurhaajalle, Jang Kyung-chul'ille (Choi), joka murhasi raa'asti hänen morsiamensa.

*I Saw the Devil* sai ensi-iltansa Etelä-Koreassa 12. elokuuta 2010, ja sitä esitettiin myös Sundancen elokuvajuhlilla 2011.

## Näyttelijät

## Lähteet

## Aiheesta muualla
*
Raimo Ylitörmä

**Raimo Olavi Ylitörmä** (myös **Yli-Törmä**; 9. elokuuta 1933 Jämijärvi – 13. maaliskuuta 1972 Järvenpää) oli suomalainen kuvanveistäjä. Hän oli taiteilija Sinikka Räikkeen veli. Ennen kuolemaansa hän ehti luoda yli 80 teosta ja kiertää näyttelyitä kymmenen vuotta. Valtaosa hänen taiteestaan on yksityiskokoelmissa. 

Ylitörmä oli itseoppinut kuvanveistäjä, ja hänen taiteensa oli saanut vaikutteita erityisesti kubismista. Hän oli erityisen kiinnostunut erilaisista materiaaleista ja käytti niitä veistoksissaan kattavasti. Teoksia on muun muassa kipsistä, savesta, pronssista, marmorista ja raudasta. Ylitörmä erikoistui kuitenkin pronssivaluun. Hän oli Kauko Räikkeen vapaana oppilaana Kankaanpään taidekoulussa ja avusti Räikettä monissa eri projekteissa. Varsinaista taidealan koulutusta hänellä ei ollut. Ylitörmä asui Satakunnassa usean vuoden Kankaanpään taidekoulun vaikutuspiirissä, kunnes muutti 1960-luvun puolivälissä Järvenpäähän. Siellä hän työskenteli leipätyössä Kärkkäisen taidevalimolla, mutta jatkoi taiteen tekoa. 

Omaa taidettaan Ylitörmä kuvaili niin, että hän pyrkii kuvaamaan teoksissaan luontoa ei niinkään luonnon vuoksi, vaan erään voiman ja detaljien alkulähteenä. Nämä hän pyrki kokoamaan veistokselliseksi kokonaisuudeksi, suppeampaan muotoon, jolloin teos lopulta itsestään hajottaa ne ympäröivään tilaan, josta ne yhä uudelleen palautuvat teoksen muotoihin.

Taiteilija ja taidevaikuttaja Pertti Ala-Outinen on kuvannut Ylitörmän abstraktille ilmaisulle ominaista olleen herkkä muodon taju ja vahva plastisen kokonaisuuden hahmottaminen.

Ylitörmä kuoli kesken parhaimman luomiskautensa. Hänen muistonäyttelynsä järjestettiin Järvenpäässä vuonna 1972.

## Lähteet

## Aiheesta muualla
* Raimo Ylitörmä kuvataiteilijamatrikkelissa
Martin Doktor

**Martin Doktor** (s. 21. toukokuuta 1974 Polička, Tšekkoslovakia) on tšekkiläinen kanoottimelonnan kaksinkertainen olympiavoittaja, maailman- ja Euroopan-mestari. Hän edusti Pro Sport Canoe Clubia, ja on pituudeltaan 178&nbsp;cm. 

Doktor voitti Atlantan olympialaisissa 1996 kultaa kanadalaisyksikön 500 ja 1&nbsp;000 metrillä. Sydneyn olympialaisissa 2000 hän sijoittui molemmilla matkoilla kahdeksanneksi. Ateenassa 2004 hän oli 1&nbsp;000 metrillä neljäs ja 500 metrillä viides.

Doktor voitti maailmanmestaruuden kanadalaisyksikön 500 metrillä 1997 ja 200 metrillä 1998. Lisäksi hän saavutti MM-hopeaa yksikön 200 metrillä 1997, 1999 ja 2003, 500 metrillä 1995 ja 1999 sekä 1&nbsp;000 metrillä 1995, 1997, 1998 ja 2001. MM-pronssia hän sai kanadalaisyksikön 500 metrillä 2003 ja 1&nbsp;000 metrillä 1999 sekä kanadalaisnelosen 1&nbsp;000 metrillä 1998.

Doktor voitti kanadalaisyksikön Euroopan-mestaruuden 1&nbsp;000 metrillä 1997 ja 2000. EM-hopeaa hän saavutti yksikön 200 metrillä 1999 ja 2006, 500 metrillä 1997 ja 1999 sekä 1&nbsp;000 metrillä 1999. EM-pronssia hän sai 200 metrillä 2000 ja 2004, 500 metrillä 2002 sekä 1&nbsp;000 metrillä 2001 ja 2004.

## Lähteet
Solar (laulaja)

**Kim Yong-sun** (, syntynyt 21. helmikuuta 1991), joka tunnetaan paremmin nimellä **Solar** (), on eteläkorealainen laulaja ja lauluntekijä. Hän on tyttöryhmän Mamamoon johtaja. Hän teki soolodebyyttinsä singlellä "Spit it Out" 23. huhtikuuta 2020.

## Elämäkerta
Kim Yong-sun syntyi Gangseo-gussa, Soulissa, Etelä-Koreassa, jossa hän asui vanhempiensa ja vanhemman sisarensa Yong-heen kanssa. Hän valmistui Hanyangin naisten yliopistosta pääaineenaan matkailu.

Hän aloitti YouTube-kanavansa nimellä "Solarsido" 21. helmikuuta 2019 ja huomautti kanavansa kanavallaan haastamaan itsensä erilaisissa haasteissa.

## Ura
Solar debytoi Mamamoon jäsenenä ja laulajana 18. kesäkuuta 2014 yhdessä Moonbyulin, Wheeinin ja Hwasan kanssa. 24. huhtikuuta 2018 hän julkaisi ensimmäisen soololevynsä, Solar's Emotion, joka sisälsi aiemmin julkaistut kansikuvat useista korealaisista pop-kappaleista ja hänen sooloversionsa Mamamoon itse kirjoittamasta "Star Wind Flower Sun" -elokuvasta.

Hän teki virallisen soolodebyyttinsä singlellä "Spit It Out", joka julkaistiin musiikkivideon kanssa 23. huhtikuuta 2020. Samana päivänä Solarilla oli debyyttivaihe Mnetin M Countdownilla. 28. huhtikuuta hän voitti kaikkien aikojen ensimmäisen musiikkinäyttelypalkinnon sooloartistina SBS MTV: n The Show -ohjelmassa.

## Diskografia

### EP:

### Single albumit:

### Singlet:

#### Pääartistina

#### Yhteistyöt:

#### Muiden artistien kanssa:

### Elokuvamusiikki/OST

## Konsertit

* Solar "Emotion Concert Blossom" 2018
** April 27-29 - Seoul, South Korea - Ewha University
** June 16-17 - Busan, South Korea - Sohyang Theater Shinhan Card Hall

## Filmigrafia

### TV-sarjat:

### TV-ohjelmat:

### Juontaja:

## Palkinnot ja nimitykset
Grantin piirikunta (Arkansas)

**Grantin piirikunta** () on Yhdysvaltojen Arkansasin osavaltiossa sijaitseva piirikunta. Sen väkiluku oli 18&nbsp;265 vuonna 2019. Piirikunnan hallintokeskus on Sheridanin kaupunki. Piirikunta perustettiin 4. helmikuuta 1869.

## Lähteet

## Aiheesta muualla
Lehman

**Lehman** voi tarkoittaa seuraavia:

## Sukunimi
* Ernest Lehman (1915–2005), yhdysvaltalainen elokuvakäsikirjoittaja
* Herbert Lehman (1878–1963), yhdysvaltalainen demokraattipoliitikko, senaattori ja New Yorkin kuvernööri 1933–1942
* Hughie Lehman (1885–1961), kanadalainen jääkiekkoilija
* Kate Lehman (s. 1968), yhdysvaltalainen taidemaalari
* Kristin Lehman (s. 1972), kanadalainen näyttelijä
* Meir Lehman (1925–2010), brittiläinen tietojenkäsittelytieteilijä ja professori

## Muut
* Lehman Brothers, entinen yhdysvaltalainen rahoitusalan yritys

## Katso myös
* Lehmann
Meir Lehman

**Meir M. Lehman** (24. tammikuuta 1925 – 29. joulukuuta 2010) oli brittiläinen tietojenkäsittelytieteen professori Middlesexin yliopistossa.
Lehman muodosti tunnetut Lehmanin lait ohjelmistojen evoluutiosta.

Lehman työskenteli Ferrantille ja Israelin puolustusministeriölle vuodesta 1957 vuoteen 1964. Vuodesta 1964 vuoteen 1972 hän työskenteli IBM:lle. Vuonna 1972 hän palasi Imperial Collegeen, jossa hän oli vuoteen 2002 saakka.

Hän on saanut ACM Fellow -arvonimen.
Hänet on palkittu Harlan D. Mills -palkinnolla vuonna 2001.

## Lehmanin lait
Lehmanin lait ohjelmistojen evoluutiosta:

Lait soveltuvat yleisesti suuriin, räätälöityihin järjestelmiin jotka on kehitetty suurissa organisaatioissa ja se on vahvistettu varhain 2000-luvulla Lehmanin työssä FEAST-projektissa. Sen soveltuvuus muun muassa jälleenmyyntiin "paketoiduissa" ohjelmistotuotteissa on epäselvä.

Organisaatioilla on suuria investointeja niiden ohjelmistojärjestelmiin ja ne ovat kriittisiä liiketoiminnan osia. Niiden arvon säilyttämiseksi niitä on muutettava ja päivitettävä, jolloin suuri osa ohjelmistobudjetista suuntautuu olemassa olevien muutokseen ja evoluutioon täysin uusien kehittämisen sijaan. Kehityksen ja evoluution spiraalimalli esittää kehitystä useiden julkaisujen kautta, jossa toistuvat määrittely, toteutus, varmennus ja operaatio.

## Teoksia
* 

## Lähteet

## Aiheesta muualla
* Metrics and Laws of Software Evolution - The Nineties View (PDF) 
* Oral-History:Meir Lehman
Solar

**Solar** tarkoittaa seuraavia asioita:
* Solar (oik. Kim Yong-sun, s. 1991), eteläkorealainen laulaja ja lauluntekijä
* *[[Solar (elokuva)|Solar]]*, Jarmo Lampelan ohjaama lyhytelokuva vuodelta 1996
* *[[Solar (Taeyangin albumi)|Solar]]*, Taeyangin albumi vuodelta 2010
* *[[Solar (Rubikin albumi)|Solar]]*, Rubikin albumi vuodelta 2011.

## Katso myös
* Solar Films
* Solar Foods
Friedrich Stolberg

**Friedrich Stolberg** eli **Friedrich Leopold zu Stolberg-Stolberg** (7. marraskuuta 1750 Bramstedt, Holstein – 5. joulukuuta 1819 Osnabrück), kreivi, oli saksalainen kirjailija.

Stolberg opiskeli veljensä Christian Stolbergin tavoin Göttingenin yliopistossa ja kuului Göttingenin runoilijaliittoon (Göttinger Heinbund). Stolberg oli jo nuorena Kööpenhaminassa innokas Friedrich Gottlieb Klopstockin ihailija ja liittyi joksikin aikaa J. W. Goethen, Johann Kaspar Lavaterin ja Friedrich Maximilian Klingerin piiriin, mutta Klopstockin neuvosta kieltäytyi jäämästä kamariherraksi Weimariin. 1776 hänet nimitettiin Lyypekin ruhtinaspiispan lähettilääksi Kööpenhaminaan ja 1789 Tanskan lähettilääksi Berliiniin, mutta hän erosi virasta 1800 ja kääntyi samana vuonna perheensä kanssa vanhinta tytärtä lukuun ottamatta Münsterissä katolisuuteen. Askel herätti suurta hämmästystä ja sai hänen lapsuudenystävänsä Johann Heinrich Voßin paheksumaan tekoa. Hän asettui Westfaleniin ja teki siellä kirjallisia töitä, jotka laajenivat hänen uuden vakaumuksensa alueelle.

Veljen kanssa julkaistujen teosten *Gedichte*, *Schauspiele mit Chören* ja *Vaterländische Gedichte* lisäksi Stolberg kirjoitti *Jamben* (1784), joka on satiirikokoelma aikakauden ongelmista ja ennakkoluuloista, romaanin *Die Insel* (1788), *Reise in Deutschland, der Schweiz, Italien und Sicilien* (1794), *Leben Alfreds des Grossen* (1815) ja *Geschichte der Religion Jesu Christi* (1807–1818). Lisäksi hän käänsi *[[Ilias|Iliaan]]* (1778), muutamia Platonin dialogeja ja Aiskhyloksen tragedioita (1783; painettu 1802) ja myös *[[Ossianin laulut|Ossianin lauluja]]*. Veljesten *Werke der Brüder Stolberg* (1820–1825) sisältää enemmän hänen teoksiaan.

Stolberg oli veljeään rohkeampi ajatusten ja kuvien esittäjänä, ja laulurunoilijana hän kohoaa dityrambiseen lentoon. Luonnon ja vapauden ihannoinnillaan hän vaikutti aikalaisiinsa voimakkaasti. Stolbergin kirjeet Voßille julkaistiin 1891.

## Lähteet

## Aiheesta muualla
Azolla event

**Azolla event** ("limaskasaniaistapahtuma") on noin 49 miljoonan vuoden taakse eoseenille sijoittuva teoreettinen ilmastollinen tapahtuma. Pohjoisen jäämeren merenpohjan porauksissa on löydetty eoseenin aikana muodostuneita runsaasti limaskasaniaisia (*Azolla*) sisältäviä fossiilikerrostumia. Eoseenilla ilmasto alkoi jäähtyä epookin lämpimän alun jälkeen. Azolla event -teoria tarjoaa näille fossiiliesiintymille ja ilmaston samanaikaiselle jäähtymiselle selityksen esittämällä jäämeren pinnalla eläneiden laajojen saniaiskasvustojen aiheuttaneen ilmaston viilenemisen poistamalla ilmakehästä suuria määriä hiilidioksidia.

## Eoseenin Pohjoinen jäämeri
Eoseenin alkuvaiheissa noin 55–45 miljoonaa vuotta sitten ilmasto oli maailmanlaajuisesti paljon nykyistä lämpimämpi. Nykyisen Pohjoisen jäämeren alueella vallitsi lämmin subtrooppinen ilmasto. Tutkijoiden kehittämien paleoklimaattisten mallien mukaan lämmin ilmasto olisi tuonut pohjoisille napa-alueille erittäin runsaita sateita. Eoseenillä mantereet olivat mannerliikuntojen vuoksi asettuneet eri tavalla kuin nykyisin. Pohjoisen jäämeren allas sijaitsi Pohjoisnavan ympärillä kuten nykyäänkin, mutta mantereet ympäröivät sitä tiiviimmin ja patosivat jäämeren pitkälti eristyksiin muista meristä.

Pohjoisella jäämerellä tehdyissä merenpohjan porauksissa saaduissa näytteissä on runsaasti limaskasaniaisten fossiilijäännöksiä. Limaskasaniaiset (*Azolla*) ovat makeassa vedessä eläviä veden pinnalla kelluvia vesikasveja. Näiden fossiilien ja mannerliikuntomallien sekä ilmastomallien perusteella on esitetty nykyisen Pohjoisen jäämeren altaan olleen eoseenilla ainakin pintavesistään makeavetinen järvi.

## Teoria

Maapallon ilmasto alkoi jäähtyä eoseenilla paleoseenin-eoseenin lämpöhuipun jälkeen, ja ilmakehän hiilidioksidipitoisuus laski eoseenin kuluessa 2 500–3 500 ppm:stä alle 1 000 ppm:än. Samaan aikaan Pohjoisen jäämeren pohjaan kerrostui noin miljoonan vuoden ajanjakson aikana tuhansia kerroksia pohjaan vajonneita limaskasaniaisia.

Teoria esittää eoseenin aikaisen eristyneen Pohjoisen jäämeren vesien olleen samaan tapaan kerrostuneita kuin nykyisessä Mustassameressä, jolloin pohjavedet olisivat olleet pitkälti hapettomia. Siten jäämeren pinnalla laajoina kasvustoina esiintyneet limaskasaniaiset olisivat kuolleessaan vajonneet pohjaan ja hapettomissa oloissa säilyneet maatumatta. Tällöin saniaisten sisältämä hiilidioksidi ei olisi palautunut ilmakehään, vaan varastoitunut jäämeren pohjan fossiilisiin saniaiskerroksiin. Satojen tuhansien vuosien kuluessa laajat limaskasaniaiskasvustot olisivat upotessaan siirtäneet tarpeeksi hiilidioksidia meren pohjaan heikentääkseen ilmakehän kasvihuoneilmiötä ja käynnistääkseen jääkausiin johtaneen ilmaston jäähtymisen.

## Lähteet
Heidi Piiroinen

**Heidi Piiroinen** (s. 1978 Tampere) on suomalainen valokuvaaja ja elokuvaohjaaja. Hän työskentelee lehtikuvaajana Helsingin Sanomissa ja hänet on palkittu useasti suomalaisessa Vuoden lehtikuvat -kuvajournalismikilpailussa.

Piiroisen ja toimittaja, kirjailija Kimmo Oksasen teos *Ohikuljetut – Erään kerjäläisperheen tarina* seuraa 10 vuoden ajan Romanian Transilvaniasta kotoisin olevan romanilaisperheen elämää Suomessa, Romaniassa, Kreikassa, Virossa ja Ranskassa.

## Opiskelu
Piiroinen on opiskellut Turun taideakatemiassa taiteiden kandidaatiksi vuosina 1998-2002. Piiroinen on opiskellut myös Lahden muotoiluinstituutissa vuosina 2002-2004. Vuodesta 2015 alkaen Piiroinen opiskeli vuoden ajan Kalifornian yliopistossa Berkeleyssä. Hän dokumentoi jokapäiväistä elämäänsä Kaliforniassa yksityisnäyttelyynsä Left Coast.  

## Palkinnot ja tunnustukset

* Tiedonjulkistamisen valtionpalkinto 2019 
* PHMUSEUM 2019 Mobile Photo Prize winner
* Vuoden kaunein kirja 2018 
* Vuoden lehtikuva vuosina 2009 ja 2013
* Vuoden kansallinen reportaasi 2009

## Teokset

* *Black Hole Mama* 2016 
* *Left Coast* 2017 
* *The Invisibles- Ohikuljetut – erään kerjäläisperheen tarina* (WSOY) 2018 
* *Losing Greenland* 
* *The End of Love* 2019
* *Muslim Hipsters* 2019

## Lähteet
Jiří Rohan

**Jiří Rohan** (s. 13. joulukuuta 1964 Praha, Tšekkoslovakia) on tšekkiläinen koskimelonnan olympiamitalisti ja maailmanmestari. Hän saavutti mitaleita sekä Tšekkoslovakian että Tšekin tasavallan edustajana. Seuratasolla hän edusti TJ Motorlet Prahaa ja Tesla Prahaa. Hän on pituudeltaan 178&nbsp;cm.

Rohan saavutti kanoottikaksikossa olympiahopeaa Barcelonassa 1992 ja Atlantassa 1996. MM-kilpailuissa hän sai kanoottikaksikossa kultaa 1993, hopeaa 1991 ja pronssia 1997. Kanoottikaksikon joukkuekilpailussa hän saavutti MM-kilpailuissa kultaa 1985, 1993 ja 1995 sekä hopeaa 1987, 1989, 1991 ja 1997. EM-kilpailujen kanoottikaksikossa hän oli hopealla 1996. Hänen parinaan kaikkia arvokisamitaleita voittamassa oli Miroslav Šimek.

## Lähteet
Æscwine (Essexin kuningas)

**Æscwine**, myös **Erchenwin** tai **Erchenwine**, (noin 494–587) oli mahdollisesti Essexin ensimmäinen kuningas vuosina 527–587. Hän oli saksi ja syntynyt Pohjois-Germaniassa. Keskiaikainen historioitsija Henry Huntingdonilainen kertoo Historia Anglorum -teoksessaan, että Sledda seurasi isäänsä Erchenwinea itäsaksien eli Essexin kuninkaana. William Malmesburylaisen mukaan Essexin ensimmäinen kuningas olisi kuitenkin ollut Sledda. Æscwine on saattanut olla vain päällikkö tai Kentin kuninkaan alaisuudessa itäsakseja johtanut sijaishallitsija.

## Lähteet
Stolberg (täsmennyssivu)

**Stolberg** tarkoittaa muun muassa seuraavia:

## Henkilöitä
* Eberhard zu Stolberg-Wernigerode (1810–1872), saksalainen poliitikko ja virkamies
* Christian Stolberg eli Christian zu Stolberg-Stolberg (1748–1821), saksalainen runoilija
* Friedrich Stolberg eli Friedrich Leopold zu Stolberg-Stolberg (1850–1919), saksalainen kirjailija

## Muita
* Stolberg (aatelissuku)
* Stolberg, saksalainen kaupunki
* Stolberg, saksalainen poliisisarja
Terezín

**Terezín** () on Ústín läänissä sijaitseva kaupunki Tšekissä. Kaupungissa asui vuonna 2020 noin 2&nbsp;900 asukasta.

## Historia
Terezínin perusti vuonna 1780 aluetta hallinnut Joosef II, joka päätti perustaa alueelle linnoituksen. Kaupungin vanhat linnoitukset ovat yhä olemassa.

1900-luvun puolivälissä Tšekin miehittänyt natsi-Saksa hyödynsi vanhaa linnoitusta perustamalla kaupunkiin Prahan Gestapon vankilan. Vuonna 1941 kaupungista päätettiin tehdä juutalaisghetto. Ghettoon pakkosiirrettiin yhteensä lähes 140&nbsp;000 juutalaista, joista valtaosa siirrettiin sodan kuluessa keskitysleireille. Saksan hallinta ghetossa päättyi toukokuussa 1945, kun Neuvostoliiton joukot ottivat leirin haltuunsa.

Neuvostoliiton otettua alueen hallintaansa kaupungista tehtiin vankileiri etnisille saksalaisille, joita Tšekin ja Neuvostoliiton viranomaiset vangitsivat sodan jälkeen.

Monipuolisen historiansa vuoksi Terezín on Unescon Maailmanperintöluettelon aielistalla.

## Lähteet
Kefsulodiini

**Kefsulodiini** (C22H20S2N4O8) on kefalosporiineihin kuuluva orgaaninen yhdiste. Sitä käytetään lääketieteessä antibioottina ja eräiden bakteerien kasvatusalustojen valmistamiseen.

## Ominaisuudet ja käyttö
Kefsulodiini on niin sanottu kolmannen sukupolven kefalosporiini ja sen antibioottiset ominaisuudet perustuvat bakteerin soluseinän synteesin estämiseen. Lääkeaine tehoaa erityisesti *[[Pseudomonas aeruginosa]]*-bakteeriin, eräisiin muihin *Pseudomonas*-suvun lajeihin sekä osiin *Aeromonas*-lajeista. Muihin bakteereihin sen teho on heikko. Kefsulodiini annostellaan ruiskeena suoneen. Sitä voidaan käyttää *P. aeruginosa*n aiheuttaman virtsatulehduksen hoitoon.

Kefsulodiinia käytetään yhdessä triklosaanin ja novobiosiinin kanssa eräiden bakteerien kasvatukseen käytettävien agaralustojen valmistamiseen. Näitä alustoja käytetään erityisesti *[[Yersinia]]*-suvun bakteerien tunnistamiseen näytteistä.

## Haittavaikutukset
Kefsulodiini on suhteellisen hyvin siedetty, mutta voi aiheuttaa huonovointisuutta ja oksentelua.

## Lähteet
Juraj Minčík

**Juraj Minčík** (s. 27. maaliskuuta 1977 Spišská Stará Ves, Presovin alue, Tšekkoslovakia) on slovakialainen koskimelonnan olympiamitalisti sekä joukkuekilpailun moninkertainen Euroopan- ja maailmanmestari. Seuratasolla hän edusti Slávia Bratislavaa. Hän on pituudeltaan 181&nbsp;cm.

Minčík saavutti Sydneyn olympialaisissa 2000 pronssia kanadalaisyksikössä. MM-kilpailuissa hän sai kanadalaisyksikön joukkuekilpailussa kultaa 1997 ja 2003 sekä pronssia 1995. Hän saavutti kanadalaisyksikön henkilökohtaisen EM-hopean 2000 sekä voitti joukkuekilpailun Euroopan-mestaruuden 1998, 2000, 2002, 2005 ja 2007 sekä sai hopeaa 2004 ja 2006.

## Lähteet
Pohjois-Makedonian kansanterveyslaitos

**Pohjois-Makedonian kansanterveyslaitos** (, lyhennys ЈЗУ ИЈЗ; , IPH) on Pohjois-Makedonian pääkaupungissa Skopjessa sijaitsevasta päätoimipaikasta käsin toimiva valtiollinen kansanterveyden tutkimuslaitos. Laitokseen kuuluu lisäksi kymmenen alueellista kansanterveyskeskusta. 

Pohjois-Makedonian kansanterveyslaitoksen alkuna oli vuonna 1924 Skopjeen perustettu Hygienian laitos. Nykynimensä laitos sai vuonna 2009. 

Pohjois-Makedonian kansanterveyslaitos on tuottanut asiantuntemusta esimerkiksi vuonna 2020 yhteistyössä Maailman terveysjärjestön (WHO) kanssa perustettuun Pohjois-Makedonian epidemioiden ja kansanterveyden operaatiokeskukseen, ja viestii muun muassa Pohjois-Makedonian Covid-19-tilanteesta.

## Lähteet

## Aiheesta muualla
* Pohjois-Makedonian kansanterveyslaitoksen kotisivut  (iph.mk)
* North Macedonia (Pohjois-Makedonian Covid-19 tilanne)  (who.int)
Maurice Smith (potkunyrkkeilijä)

**Maurice Smith** (s. 13. joulukuuta 1961 Seattle, Washington) on yhdysvaltalainen uransa lopettanut potkunyrkkeilijä ja vapaaottelija. Hän voitti aktiiviurallaan potkunyrkkeilyssä muun muassa WKA:n raskaansarjan mestaruuden ja vapaaottelussa UFC:n raskaansarjan mestaruuden vuonna 1997. Hänet nimitettiin UFC Hall of Fameen 2017.

## Alkuvuodet
Smith alkoi harrastamaan kamppailulajeja 13-vuotiaana nähtyään Bruce Leen elokuvan *[[Vihan nyrkki]]*. Hän harrasti karatea, taekwondoa ja wing tsungia ja West Seattle High Schoolissa amerikkalaista jalkapalloa ja voimistelua. Sittemmin 18-vuotiaana Smith ryhtyi harrastamaan potkunyrkkeilyä työskennellessään samalla Boengilla, Barrier Motorsilla ja hitsaajana Coca-Colalla. Sittemmin 1990 lähtien hän työskenteli ottelijana ja valmentajana.

## Saavutukset
### Potkunyrkkeily
**World Kickboxing Association**
*Raskaansarjan mestaruus (1983)

### Thainyrkkeily
**World Kickboxing Association**
*Raskaansarjan mestaruus (1994)

**International Sport Karate Association**
*Raskaansarjan mestaruus (1996)

### Vapaaottelu
**[[UFC]]**
*Raskaansarjan mestaruus (kerran, puolusti kerran)

*UFC Hall of Fame (valittu 2017)

## Lähteet
J. P. Clark

**John Pepper Clark-Bekederemo**  (6. huhtikuuta 1935 – 13. lokakuuta 2020) oli nigerialainen runoilija ja näytelmäkirjailija, joka julkaisi myös nimillä **JP Clark** ja ** John Pepper Clark**. Hänen runoaan ”Abiku” ja romaaniaan *The Wives’ Revolt* luetaan laajalti nigerialaisissa kouluissa. Poliitikko Edwin Kiagbodo Clark on hänen vanhempi veljensä.

## Lähteet
Viggo Stuckenberg

**Viggo Henrik Fog Stuckenberg** (17. syyskuuta 1863 Vridsløselille, Tanska – 6. joulukuuta 1905 Kööpenhamina, Tanska) oli tanskalainen kirjailija.

## Elämä
Stuckenberg aikoi merikapteeniksi mutta epäonnistui ja aloitti opinnot Kööpenhaminassa. Hän suoritti 1884 artium-tutkinnon ja opiskeli jonkin aikaa itämaisia kieliä ja etnografiaa. Sen jälkeen hän toimi opettajana Kööpenhaminassa.

## Ura
Stuckenbergin esikoisteos oli *Digte* (1886), jota seurasivat kertomukset *Igennembrud* (1888) ja *Messias* (1889), joissa hän kuvasi 1880-luvun radikaalia nuorisoa. Saturuno *Den vilde jæger* (1894) ja *Romerske scener* (1895) ovat draamamuotoisia, ja niissä ilmenee kehittynyttä muodontajua ja ihmiskuvausta. Pääosa hänen tuotannostaan on novelleja. *Fagre ord* (1895) on rakkauskertomus, jolla on auringonpaisteinen loppu, *Valravn* (1896) sisältää kaksi synkkäsävyistä novellia. *Solin* (1897) lisäksi, joka kuvaa automaalarin taiteilijahaaveita, hän julkaisi kaksi suurempaa kertomusta *Hjemfalden* (1898) ja *Asmadæus* (1899), joissa hän kuvaa hellästi ja huolellisesti kuljeksijan ja rikollisen elämää, ja satukokoelman *Vejbred* (1899). Teoksissa *Flyvende sommer* (1898) ja *Sne* (1901) hän palaa runomuotoon. Noihin pieniin runokokoelmiin mahtuu hänen paras tuotantonsa. Stuckenbergin kuoleman jälkeen ilmestyi nide *Sidste digte* (1906). Stuckenbergin *Samlede værker* ilmestyi 1910.

Stuckenberg tuotanto muistuttaa psykologisoivaa raskasmielistä venäläistä kirjallisuutta. Hänen proosansa viipyilee luonnontunnelmissa ja tunteissa. Toimintaa, ulkoisia tapahtumia hänen kertomuksissaan on niukasti, sen sijaan niissä seurataan sisäistä elämää, arjen pikku tunnelmienvaihteluita, sielun ja aistien maailmaa seurataan hyvin tarkasti, ja hän suhtautuu vihamielisesti sitä todellisuuteen, josta hän kuitenkin saa niin paljon iloa ja kauneutta. Hän kuvaa lämpimästi Själlannin luontoa. Hän oli ulkoilmaihminen, mutta idyllirunoilija, silti hänen mielikuvituksensa askarteli epäonnen ja rikoksen salaisuuksissa.

## Lähteet

## Aiheesta muualla
Emilia Karilampi

**Emilia Karilampi** (s. 1999) on suomalainen näyttelijä, joka tunnetaan parhaiten ''Syke''-tv-sarjan Meeri Nortamona. Ensimmäisen elokuvaroolinsa Karilampi teki päähenkilön Rouskun Jessica-tyttären roolissa komediaelokuvassa ''Varasto 2''. Lisäksi Karilampi on näytellyt muun muassa tv-sarjassa *[[Roba]]*.

## Rooleja
* Syke – Meeri Nortamo (2014–)
* Roba – teinityttö (2016)
* Varasto 2 – Jessica (2018)
* Jonain päivänä – Ilta (2023)

## Lähteet

## Aiheesta muualla
* https://www.iltalehti.fi/iltv-lukijan-videot/a/201803300103939
Tytila

**Tytila**, myös **Tytli** tai **Tyttla**, (k. noin 599) oli mahdollisesti Itä-Anglian kuningas noin 578–599. Beda Venerabiliksen mukaan Tytli oli Uuffan (Wuffa) poika. Myös Nennius kertoo, että Tytila oli Wuffan poika. Anglosaksien kronikka ei kuitenkaan mainitse Tytilaa eikä Wuffaa, ja on epäilty, että he ovat myyttisiä hahmoja.

## Lähteet
Wuffa

**Wuffa**, myös **Uuffa** tai **Uffa**, (k. 578) oli mahdollisesti Itä-Anglian kuningas noin 571–578. Beda Venerabiliksen mukaan Wuffa oli Tytilan isä, ja Itä-Anglian kuninkaita olisi kutsuttu hänen nimensä perusteella *uuffingeiksi*. Nenniuksen 800-luvulla kirjoittamassa teoksessa *Historia Brittonum* esitetään, että Wuffan esi-isä on muinainen germaaninen jumala Wodan. Roger Wendoverilainen ilmoittaa Wuffan ollen kuningas 571–578, mutta Anglosaksien kronikka ei mainitse Wuffaa eikä hänen poikaansa Tytilaa.

## Lähteet
Canon EOS M50

**Canon EOS M50** on japanilaisen Canonin valmistama peilitön järjestelmäkamera, joka julkaistiin 26.2.2018. 

## Yhteensopivat objektiivit
Kameraan on saatavilla seuraavat omat objektiivit (EF-M -kiinnitys): 

* EF-M 15-45mm f/3.5-6.3 IS STM
* EF-M 18-55mm f/3.5-5.6 IS STM
* EF-M 11-22mm f/4-5.6 IS STM
* EF-M 22mm f/2 STM
* EF-M 55-200mm f/4.5-6.3 IS STM
* EF-M 18-150mm f/3.5-6.3 IS STM
* EF-M 32mm f/1.4 STM
* EF-M 28mm f/3.5 IS STM

## Lähteet
Ostródan piirikunta

**Ostródan piirikunta** () on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 104&nbsp;151. Piirikunnan ainoa kaupunkikunta on hallintokeskus Ostróda. Kahdeksan maalaiskuntaa ovat Dąbrówno, Grunwald, Łukta, Małdyty, Miłakowo, Miłomłyn, Morąg sekä Ostróda ja niissä on kylien lisäksi kolme kaupunkia; Miłakowo, Miłomłyn sekä Morąg.

Ostródan piirikunnan pinta-alasta arviolta 30,9 prosenttia oli metsän peitossa vuonna 2018.

Ostródan piirikunnan työttömyysaste oli vuoden 2018 lopussa 9,8 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.

Vuoden 2019 lopussa Ostródan piirikunnassa arvioitiin olevan 104&nbsp;151 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 107&nbsp;433 ja sen ennakoidaan vuoteen 2050 mennessä pienenevän 86&nbsp;304 asukkaaseen. Alle 18-vuotiaiden arvioitiin vuoden 2019 lopussa muodostaneen 18,7 prosenttia piirikunnan väestöstä, työikäisten 61 prosenttia ja eläkeikäisten 20,3 prosenttia väestön keski-iän ollessa 41 vuotta. Elävänä syntyneiden määrä oli vuonna 2019 yhteensä 951 lasta.

## Lähteet